Mulierum Concursus (Anglice Women's March) fuit populi concursus die 21 Ianuarii 2017 in urbibus per totam orbem habitus, ad fovenda iura mulierum, leges de advenis corrigendas, iura LGBTQ quae dicuntur, ad tractandas inaequabilitates inter hominum stirpes, res laboratorum, et naturae circumiectae. Concursus primus et fortasse maximus erat Vasintoniae, et Women's March on Washington ('Mulierum Concursus in Vasintoniam') designatus, sed inde per orbem pansit. Concursus more quasi spontaneo constitutus factus est postridie Donaldo Trump Civitatum Foederatarum praesidenti inaugurato, quem participes minacem in eorum causam esse ducent. Scopus erat ut ""primo offcii die nuntium audax regiminis administratoribus, necnon orbi terrarum, mittat, iura mulierum esse iura humana.""Concursus paralleli eodem die habiti numero plurimi erant, 408 in Civitatibus Foederatis in actis diurnis relatis, et 168 in aliis nationibus. In ipsa Vasintonia myriades hominum adduxit et per cunctas Civitates Foederatas fere vicies novies centena milia, plures quam ullo die alio dissensionis demonstrandae per totam historiam Civitatum Foederatarum.

746 Marlu, olim designationibus 1913 QY, 1926 WA, et 1975 XN agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam 10.00 monstrat. Die 1 Martii 1913 a Fransisco Kaiser in Observatorio Civitatis Heidelbergae-Konigstulae versato repertus est.Rerum orbitalium ratio epochae 4 Ianuarii 2010 constitit. Qua epocha 746 Marlu per dies 1997 circa solem movebatur. Axem orbitalem habebat unitatum astronomicarum 3.1 et eccentricitatem 0.24, distans igitur a sole quam minime unitatibus 2.36, quam maxime unitatibus 3.85. Inclinatio orbitalis 17.51° reperiebatur, anomalia media 96.02°.

Species eius expressa est in nummo imperatoris Titi anno 80 contributo et in veteribus imaginibus fotographicis. Seneca philosophus metae sudantis fecit mentionem in suis epistulis ad Lucilium.

Lapita fuit cultura archaeologica in Oceano Pacifico quam archaeologi putant communem fuisse antecessorem nonnullarum culturarum quae in Polynesia, Micronesia, et quibusdam Melanesiae regionibus litoralibus vigent. Cultura archaeologica et sua figlina propria, exemplaribus geometricis dentatisque impressa, ex situ typico ubi primum detectae sunt appellantur, ex loco in Paeninsula Foué in Magna Terra, principali Novae Caledoniae insula. Excavationes ab Eduardo W. Gifford et Ricardo Shulter, Jr., archaeologis Americanis, in loco Situ 13 appellato anno 1952 effectae sunt. Colonia et testae ex anno fere 800 a.C.n. mox inventae erant, quae tum magnum momentum in investigationibus Insularum Pacificarum nova prole frequentatarum habuerunt. Plus ducenti loci Lapitenses iam detecti sunt, trans regionem plus quam 4000 chiliometrorum latam, a Melanesia litorali et insulare ad Vitios et Tongam patentem, cuius fines orentales hodie noti in Samoa iacent.

Cornelius Castoriades (Neograece: Κορνήλιος Καστοριάδης) (Constantinopolis, 11 Martii 1922 - Lutetia, 26 Decembris 1997) fuit philosophus, oeconomicus, et doctor psychoanalysis Graecus.